Plaasmoorde!!!!! Farm Murders!!!!! - Page 305 - Stormfront
Page 305 of 673 « First < 205 255 291 292 293 294 295 296 297 298 299 300 301 302 303 304 305 306 307 308 309 310 311 312 313 314 315 316 317 318 319 355 405 > Last »
09-24-2008, 03:16 PM #3041
Vrou vergewe moordenaar
"Ek vergewe jou," het 'n bejaarde vrou van Bloemfontein gister in die Vrystaatse hooggeregshof aan die man gesê wat haar enigste kind doodgeskiet het.
Mnr. Cecil Rakwena (30) het gister voor waarnemende regter M.M. Mabesele skuld beken vir die bloedbad op 5 Julie 2000 in die kantore van Auro Dealers Mart in Bergstraat, Bloemfontein, toe hy twee mans dood en een gewond ná 'n skietery agtergelaat het.
Hulle was mnre. Coen Koortzen (44), eienaar, Ockert Oosthuizen (35) en André Reyneke (42), albei verkoopmanne. Reyneke, wat net gewond was, het sowat 18 maande later selfmoord gepleeg.
Adv. Jan Nkhahle, vir Rakwena, het aan mev. Elsje Pretorius (74), ma van Koortzen, gestel dat Rakwena in sy pleitverduideliking gesê het dat hy baie jammer is oor wat hy gedoen het en die vergifnis van die families van die oorledenes vra.
Pretorius: "Ek is 'n ou vrou en ek dink nie ek het nog baie jare oor nie. Ek vergewe jou. Ons sal seker nooit verstaan hoekom dit gebeur het nie."
Regter Mabesele het 'n pleit van onskuldig aangeteken en wou getuienis aanhoor van wat voor die skietery gebeur het. Uit Rakwena se pleitverduideliking lyk dit asof hy bedreig gevoel het voordat hy begin skiet het.
Pretorius, wat deur haar seun onder 'n lessenaar ingestamp is toe Rakwena Oosthuizen skiet, het getuig hoe sy nadat sy haar bewussyn herwin het, haar seun op die vloer sien lê het.
Sy het sy kop opgetel. "Kom, praat met my, praat met my," het sy vir hom gesê. "Ek het nie besef hy is dood nie."
Sy het getuig voor die skietery was daar geen woordewisseling in die kantoor nie. Rakwena het 'n oproep in die kantoor gemaak. Sy het gedink hy het gebel om reëlings vir geld te tref.
Haar seun se gesondheid was so swak dat hy nie vir Rakwena kon bedreig nie. Hy het soms in 'n rolstoel werk toe gekom en soms met die hulp van krukke rondbeweeg.
Nie een van hulle het vuurwapens by hulle gehad nie. Niemand het iets van 'n vuurwapen gesê nie.
Rakwena het getuig daar was 'n rusie oor geld en hy is gevloek. "Coen het my probeer aanval, en ek het hom weggestoot." Terwyl hy by Oosthuizen was, het hy gehoor Koortzen praat van 'n vuurwapen.
"Toe kom Coen na ons toe. Ek het gedink hy het 'n vuurwapen, daarom het ek begin skiet. Ek het gedink hy gaan my skiet."
09-24-2008, 03:18 PM #3042
12 buite skool beroof
Twaalf gr. 10-leerlinge aan die Hoërskool Staatspresident C.R. Swart in Môregloed, Pretoria, is eergistermiddag net buite die skool aangehou en van hul selfone beroof.
Die leerlinge het om 14:30 vir hul bus gestaan en wag toe drie gewapende rowers hulle oorval het.
Me. Marie Drosky, sekretaresse van die skool, het gesê die getraumatiseerde leerlinge het ná die rooftog na die skool se administratiewe gebou gehardloop om hulp te kry.
Geen van die leerlinge is in die voorval beseer nie, het sy gesê.
"Beamptes van die departement van onderwys het gister onmiddellik ná die voorval na die skool gekom om met die kinders te praat.
"Hulle ontvang ook reeds berading," het Drosky gesê.
'n Matriekleerling wat anoniem wil bly, het gesê die hoof het almal wat nog by die skool was, byeen geroep en van die voorval ingelig.
"Ons is toe aangesê om in groepe by die skool te stap. Ons is ook gewaarsku om ons selfone weg te steek en dit nie openlik te gebruik nie."
Drosky het gesê die skool het reeds met die polisie en 'n veiligheidsmaatskappy geskakel om buite die skool teenwoordig te wees wanneer die skool in die middag verdaag.
Insp. Klaas van der Kooi, polisiewoordvoerder, het gesê die leerlinge het geen aanklagte by die Villieria-polisiekantoor aanhangig gemaak nie.
"Dit kan wees dat hulle eers later die aand met hul ouers na polisiekantore in hul woonbuurte is om die voorval te gaan aanmeld," het Van der Kooi gesê.
09-24-2008, 03:19 PM #3043
Oudkollega voor oor handelaar se dood
'n Raaisel hang oor die moord op mnr. Ronald (Ronnie) Scholtz (61), 'n bestuurder van 'n sakeonderneming hier wat Saterdagoggend met 'n graaf doodgeslaan is.
Mnr. Winston Edgar Elbrecht (21) word aangekla van die moord op Scholtz, wie se liggaam Saterdag omstreeks 12:30 gevind is by Voltex, 'n groothandelaar in elektriese toebehore in die nywerheidsgebied.
Die onderneming is gewoonlik Saterdae gesluit, maar Scholtz is soontoe nadat iemand hom telefonies ingelig het dat 'n pakkie afgelewer sou word.
"Daar is baie vrae wat ons nie kan beantwoord nie," het mnr. Morné Bothma, ook 'n bestuurder by Voltex, gister gesê.
Volgens Bothma is die aangeklaagde 'n afgedankte werknemer wat by die Voltex-tak in Mosselbaai gewerk het.
"Hoekom sou hy 'n wrok teen oom Ronnie gekoester het?
"Ons vermoed dit was nie 'n gewone roof nie.
"Ons is besig met 'n voorraadopname om vas te stel presies wat weg is."
Elbrecht, wat Maandag vlugtig in die hof verskyn het, het gister weer verskyn.
"Ons wou vandag 'n borgtogaansoek bring, maar die ondersoekbeampte het aangedui dat die polisie nog nie gereed is nie en dat sekere aspekte nog opgevolg word," het adv. Fareed Stemmet, Elbrecht se regsverteenwoordiger, voor landdros Gitz Essel aangevoer.
"Die staat het sewe dae kans om te vra vir uitstel en ons het nie 'n opsie nie."
Hy het ook nog nie die dossier ontvang nie.
"Daar is met die staat ooreengekom om die borgtogaansoek op 1 Oktober te bring, maar indien die polisie steeds nie gereed is nie, sal daar beslis op 7 Oktober voortgegaan word met 'n formele borgtogaansoek."
Stemmet het ook laat boekstaaf dat sy kliënt gekla het dat die polisie hom glo aanrand ten einde inligting uit hom te kry.
"Indien dit die geval is, versoek ek dat hulle dit stop. As die klag meriete het, sal ek aanbeveel dat my kliënt 'n klag teen die polisie indien."
Op Essel se vraag aan Elbrecht of hy enige beserings het, het die stewig geboude Elbrecht vanuit die beskuldigdebank iets gemompel van "skoppe" en na sy knieë beduie.
Scholtz se begrafnis vind môre om 11:00 uit die NG kerk Bergsig plaas.
09-24-2008, 03:35 PM #3044
The two would appear in the Kempton Park magistrate's court on charges of kidnapping, extortion, intimidation and assault on Monday.
09-25-2008, 06:27 AM #3045
6 honde in 6 weke vergif: 'Dit beteken jy's volgende'
Krugersdorp. – Ses honde is in minder as ses weke op 'n hoewe by Tarlton aan die Wes-Rand vergiftig, vier is op 15 Augustus vergiftig en die ander twee vermoedelik gister in die vroeë oggendure.
"As hulle (die booswigte) eers jou diere begin doodmaak, is jou huis 'n teiken en is jy volgende," sê mev. Jeanie Viljoen, eienares van AMPM-insleepdiens.
Sy huur die hoewe, sowat 6 km buite Tarlton langs die R24-roete tussen Krugersdorp en Magaliesburg, maar sê sy voel nou gedwonge om terug dorp toe trek.
Haar kleinseun, mnr. Gideon Niewoudt (18), wou gisteroggend in 'n dam op die hoewe gaan afkoel toe hy op die twee dooie honde afkom.
Die karkasse van Zander en Lana, twee poolhondkruisings, het op die water gedryf.
Die gesin vermoed die landbougif aldikarb, ook bekend as "Two-step", is gebruik.
Viljoen se seun, Juan (21), het gisteroggend omstreeks 02:00 'n groep mans by 'n stoorkamer op die hoewe aangetref. Hy het hulle met 'n bakkie verjaag.
Volgens Viljoen het die polisie agt buitelanders in die omgewing aangekeer en navraag by inwoners oor diefstalle gedoen.
Die gesin het die afgelope vier maande erg onder misdaad deurgeloop. Daar is twee keer by twee verskillende stoorkamers ingebreek.
Elektriese toerusting ter waarde van sowat R100 000 is gesteel.
Nog vier honde – die shar pei-kruisings Maeres, Vettes en Velle en 'n poedelkruising genaamd Heidi – is op 15 Augustus op die hoewe vergiftig.
Kapt. Jacob Raboroko, woordvoerder van die Krugersdorp-polisiekantoor, sê 'n saak van opsetlike saakbeskadiging is aanhangig gemaak. Hy kon nie die inhegtenisneming van agt mans bevestig nie.
"Dit is tans slegs bewerings wat gedoen word dat die honde vergiftig is. As mense vir ons die bewyse kan bring dat die honde wel vergiftig is, sal ons die saak na behore ondersoek."
09-25-2008, 06:28 AM #3046
2 Nigeriërs vas wat glo Sweed ontvoer en as gyselaar aanhou
Twee Nigeriërs wat glo 'n Sweedse man ontvoer en in Johannesburg as gyselaar aangehou het, is gister in Rosettenville in die suide van Johannesburg in hegtenis geneem.
Die mans het mnr. Kenth Sadaaki Suzuki (in sy 30's) na bewering met valse beleggingsgeleenthede in 'n Johannesburgse maatskappy, Jeffdon Properties, na Suid-Afrika gelok.
Dit was glo deel van die berugte 419-bedrogskemas.
Die polisie soek nog twee mans wat deel is van die sindikaat.
Drie Amerikaners is na bewering ook vroeër vandeesmaand deur Nigeriërs ontvoer nadat hulle in 'n 419-lokval beland het.
Suzuki is by die O.R. Tambo-lughawe ontvoer en by 'n huurhuis in Rosettenville aangehou.
"Hulle het hom op die lughawe opgelaai en na die huis geneem, waar hulle hom heeldag teen sy wil aangehou en aangerand het," het sr.supt. Vishnu Naidoo, polisiewoordvoerder, gesê.
Hulle glo ook Suzuki se skootrekenaar, selfoon en goue ring geroof.
Die ontvoerders het € 20 000 (sowat R240 000) van Suzuki se vrou en familie in Swede geëis,
"Die mans is by die betrokke huis opgespoor nadat die polisie 'n oproep uit Swede ontvang het," het Naidoo gesê.
Lede van die polisie se georganiseerde misdaadeenheid, misdaadintelligensie, die departement van buitelandse sake, sigbare polisiëring, die Sweedse konsulaat en plaaslike owerhede en die Gautengse misdaadbestuursentrum het saamgewerk om die ontvoerders op te spoor, te arresteer en Suzuki te bevry.
Naidoo het gesê die mans is reeds met ander 419-bedrogsake verbind.
Hulle sal na verwagting môre op aanklagte van menseroof, aanranding, intimidasie en afpersing in die Kempton Park-landdroshof verskyn.
Vier Nigeriërs is vroeër vanjaar in hegtenis geneem op aanklagte van menseroof, roof en aanranding met die opset om ernstig te beseer nadat hulle glo 'n Amerikaner na Suid-Afrika gelok het, hom as gyselaar aangehou en beroof het.
Dit was ook deel van 'n 419-bedrogspul.
Wat is 419?
"419" verwys na Nigeriese korrupsiewetgewing oor voorafbetaalskemas wat veral oor die internet bedryf word.
Slagoffers word tipies versoek om groot bedrae in Nigeriese bankrekenings te betaal in die hoop dat 'n oudstaatshoof se vergete fortuin daarna hulle s'n is.
Dié term is afgelei van artikel 419 van die Nigeriese strafregkode, 'n klousule wat bedrieglike skemas probeer teenwerk.
09-25-2008, 06:29 AM #3047
Rouklaers beroof glo drankwinkel en skiet 60 skote by begraafplaas
Port Elizabeth. – Tien begrafnisgangers wat deel was van 'n konvooi op pad na die Forest Hill-begraafplaas, het gister glo uit hul motors gespring en, gewapen met 'n panga, 'n drankwinkel beroof.
En toe, net toe die geliefde ter ruste gelê is, is daar 60 skote ter nagedagtenis aan hom afgevuur.
Inwoners van die omgewing het die blitspatrollie ontbied.
Toe die blitspatrollie by die begraafplaas opdaag, het sommige van die rouklaers glo weggejaag.
Die polisie het padversperrings op die M4-snelweg by Setlaarsweg buite die stad opgerig om motors vir enige onwettige vuurwapens te deursoek. Daar is op 'n polisielid se vuurwapen beslag gelê en hy is in hegtenis geneem.
"Die polisielid het gesê hy het vroeër in Somerstrand op rowers geskiet wat by sy motor wou inbreek," het kapt. Sandra Janse van Rensburg, polisiewoordvoerder, gesê.
Volgens Janse van Rensburg is die man wat ter ruste gelê is, vroeër die maand glo in 'n transitorooftog doodgeskiet. "Dit is glo tradisie om 21 skote af te vuur indien iemand op so 'n manier doodgemaak is," het sy gesê.
Die "rouklaer-rowers" is nog op vrye voete, het sy gesê.
09-25-2008, 06:29 AM #3048
2 beseer in botsing met 'kaper'
'n Oos-Randse man is in 'n bedenklike toestand nadat 'n vermeende kaper in sy bakkie vasgery het.
Polisielede van Actonville was gistermiddag met patrollie besig toe hulle skielik 'n roomkleurige Mini Cooper 'n U-draai in Dubestraat sien maak en wegjaag, het 'n polisiewoordvoerder gesê.
"Die polisie het die motor agternagesit en versterkings ingeroep, maar voordat die polisie die bestuurder kon aftrek, het hy teen twee ander voertuie gebots."
'n Bakkie het omgeslaan en die bestuurder, van Wattville, is in 'n bedenklike toestand. 'n Passasier is ook beseer. 'n Derde insittende van die bakkie, asook die kaper en die bestuurder van die ander voertuig, 'n Nissan Sentra, is nie beseer nie.
'n Verdagte sal na verwagting binnekort in die Benoni-landdroshof verskyn.
09-25-2008, 06:30 AM #3049
Moordenaar sterf kort nadat hy op parool uit is
Stellenbosch. – 'n Afgetrede finansiële direkteur van die Rembrandt-groep wat vir die skietdood van sy vrou tronkstraf opgelê is, is oorlede kort nadat hy op parool vrygelaat is.
Gerhardus "Steintjie" Steinmetz (79) het Maandag in die Vergelegen Medi-Clinic in Somerset-Wes gesterf.
Hy is op 18 Oktober 2005 in die Kaapse hooggeregshof tot tien jaar gevangenisstraf gevonnis. Steinmetz is skuldig bevind aan die moord op mev. Charliena Steinmetz (56) op 21 Desember 2002 by hul huis in Somerset-Wes. Hy het haar ten aanskoue van gaste doodgeskiet nadat sy hom glo berispe het omdat hy aan tafel aan die slaap geraak het. Sy aansoek om verlof tot appèl is kort daarna geweier.
Regter Daniel Dlodlo het destyds met vonnisoplegging gesê Steinmetz se ouderdom en swak gesondheid het hom gered van 'n lewenslange vonnis vir moord met voorbedagte rade.
Die hof het nie Steinmetz se verweer dat dit 'n ongeluk was, aanvaar nie.
Die gedenkdiens is op 8 Oktober om 11:00 in die NG kerk Stellenbosch-Wes. Hy word privaat veras.
09-25-2008, 09:59 AM #3050
Krugersdorp - Six dogs have been poisoned in less than six weeks on a smallholding near Tarlton on the West Rand. Four were poisoned on August 15 and the other two were presumably poisoned early on Wednesday morning.
"If they start killing your animals, your house is a target and you are next," said Jeanie Viljoen, owner of AMPM tow-truck service.
She rents the smallholding, about 6km outside Tarlton on the R24 between Krugersdorp and Magaliesburg, but said she now feels she's been forced to move back to town.
Her grandson, Gideon Niewoudt, 18, wanted to cool down in a dam on the smallholding on Wednesday when he found the two dead dogs, Husky crosses Zander and Lana, floating on the water.
The family believed the agricultural poison aldikarb, also known as "Two-step", was used.
At 02:00 on Wednesday morning, Viljoen's son Juan, 21, had found a group of men at a storeroom on the smallholding, and chased them away in his bakkie.
There had been two burglaries at two different storerooms over the last four months. Electrical equipment worth R100 000 had been stolen.
Viljoen said police rounded up eight foreigners in the area and made enquiries with residents about theft.
Krugersdorp police station spokesperson Captain Jacob Raboroko said a case of malicious injury to property had been opened. He could not confirm the arrest of eight men.
"There are currently only allegations that the dogs were poisoned. If people bring us proof that the dogs were indeed poisoned, then we will investigate the case as required."